Žiežmarių II tvenkinys
Žiežmarių II tvenkinys – tvenkinys Lietuvoje, Kaišiadorių rajone, Žiežmarių miesto vakarinėje dalyje. Sudarytas užtvenkus Kunigo upelį (Strėvos intakas) 0,9 km nuo jo žiočių. Tvenkinio ilgis iš šiaurės rytų į pietvakarius – 0,12 km, plotis – iki 0,06 km. Altitudė 77,5 m. Krantai žemi, sausi, vietomis apaugę medžiais. Priešsroviui telkšo 4 tvenkiniai (0,38 ha, 0,18 ha, 0,18 ha ir Žiežmarių I tvenkinys) ir pasroviui dar 4 maži tvenkinėliai.